REFERAT DE APROBARE
  pentru aprobarea Proiectului de hotărâre privind aprobarea inițierii procedurii de vânzare a imobilului compus din clădire C1 – Grajd, în suprafață construită de 699,00 mp și teren aferent, în suprafață de 1074,00 mp, situat în intravilanul Satului Șoldanu, cvartal 1, parcela 1/10, nr. cadastral 20581, aparținând domeniului privat al Comunei Șoldanu, Judeţul Călăraşi, administrat de Consiliul Local al Comunei Șoldanu
Subsemnatul, Iulian GEAMBAȘU, primar al comunei Șoldanu, 
Văzând:
· Hotărârea Consiliului local al comunei Șoldanu nr. 60 din 31.10.2012 privind constatarea apartenenței la domeniul privat al comunei Şoldanu, județul Călăraşi, a bunului-imobil compus din clădire C1 – Grajd, în suprafață construită de 699,00 mp, situată pe suprafața de 1074,00 mp teren aferent, fiind amplasat în intravilanul comunei Şoldanu,  județul Călăraşi;
· Încheierea de intabulare nr. 4741 din 12.03.2013 emisă de OCPI Călăraşi - BCPI Oltenița;
· Raportul de evaluare întocmit de S.C. INCORSO CONSULT S.R.L.. și înregistrat la Primăria Comunei Șoldanu cu nr. 6661 din 22.11.2019.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003; 
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele  de tehnică legislativă pentru elaborarea actelor normative, republicată, cu modificările și completările ulterioare..
Analizând prevederile:
· art. 1 alin. (2), art. 3, art. 95 alin. (2), art. 96 alin. (1) - (3), art. 98 alin. (1) - (3), art. 105 alin. (1), art. 129 alin. (1), art. 129 alin. (2) lit. c), alin. (6) lit. b), art. 311, art. 363 și ale art. 364, coroborate cu prevederile art. 334 – art. 346 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· art. 8 alin. (1), alin. (5) și art. 11 din Regulamentul privind vânzarea bunurilor aparținând domeniului privat al Comunei Șoldanu, Județul Călărași, aprobat prin Hotărârea Consiliului Local al Comunei Șoldanu nr. 37 din 27.09.2021.
Față de elementele de drept și de fapt prezentate, 
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit.a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a iniţiat Proiectul de hotărâre privind inițierii procedurii de vânzare a imobilului compus din clădire C1 – Grajd, în suprafață construită de 699,00 mp și teren aferent, în suprafață de 1074,00 mp, situat în intravilanul Satului Șoldanu, cvartal 1, parcela 1/10, nr. cadastral 20581, aparținând domeniului privat al Comunei Șoldanu, Judeţul Călăraşi, administrat de Consiliul Local al Comunei Șoldanu.
Considerând proiectul de hotărâre elaborat ca fiind legal şi oportun, pe cale de consecinţă propun Consiliului Local al Comunei Șoldanu aprobarea acestuia în forma prezentată.   

INIȚIATOR,
Primarul Comunei Șoldanu,
Iulian GEAMBAȘU


